ผมต้องบอกก่อนว่าผมเป็นชายรักชาย ผมกับแฟนมีเพศสัมพันธ์กันเสร็จไปหนึ่งครั้ง หลังจากหลั่งครั้งแรก ใช้เวลาพัก20-30นาที แฟนผมมีอารมณ์อวัยวะเพศแข็งได้ต่อ แต่ผมแข็งไม่เต็มที่แล้วก็อ่อนตัวลง ผมมีปัญหาอะไรหรือเปล่าครับ ผมเป็นคนสอดใส่นะครับ ผมอายุ22ปี ร่างกายแข็งแรงไม่มีโรค เป็นนักกีฬาด้วยครับ #ขอบครับ
สวัสดีค่ะ การที่อวัยวะเพศแข็งตัวไม่ได้อาจเกิดจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศ2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กอันนี้เป็นปัญหาทีต้องพูดคุยกับผู้ที่เราจะมีเพศสัมพันธ์ด้วยค่ะ ว่าปัญหาคืออะไร จะร่วมแก้ไขกันอย่างไร หรือเมื่อพักการมีเพศสัมพันธ์ไปซัก 1-2 วันแล้วกลับมาเป็นปกติหรือไม่แนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ เพื่อปรึกษาเกี่ยวกับภาวะอวัยวะเพศในชายไม่แข็งตัว เพื่อดูว่ามีสาเหตุทางกายหรือไม่การดูแลตัวเองเบื้องต้น ปรับทัศนคติทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมากควรใช้ภายใต้การดูแลของแพทย์อีกทั้งยังไม่ทราบแน่ชัดว่าสาเหตุมาจากอะไรค่ะ